**ÁLLÁSPÁLYÁZAT**

**NEMZETGAZDASÁGI MINISZTÉRIUM**

**Foglalkoztatáspolitikáért felelős államtitkárság - Munkerőpiaci Főosztály**

**pályázatot hirdet Kormányzati szolgálati jogviszony (Kit.) keretében**

**Kormánytanácsos – jogi és igazgatási referens**

 **munkakör betöltésére.**

**A kormányzati szolgálati jogviszony időtartama**:

Határozott idejű kormányzati szolgálati jogviszony (előre láthatólag: 2027.10.31)

**Foglalkoztatás jellege:** Teljes munkaidő

**A munkavégzés helye:** 1027 Budapest, Csalogány utca 9-11.

**A munkakörhöz tartozó főbb tevékenységi körök:**

A Munkaerőpiacért, Munkavédelemért és Foglalkoztatás-felügyeletért Felelős Helyettes Államtitkár által irányított szervezeti egység vonatkozásában felmerülő, jogi szakismeretet igénylő feladatok ellátása.

**Ellátandó feladatok:**

1. Jogszabálytervezetek véleményezése, jogi állásfoglalások és felkészítők, összefoglalók készítése
2. Az Európai Unió intézményeitől, nemzetközi szervezetektől érkező anyagok véleményezése, választervezet készítése, javaslat tárgyalási álláspont kialakítására
3. Előterjesztések megszövegezése, kodifikációs jellegű feladatok ellátása
4. Munkaerőpiaci programok indításához, módosításához kapcsolódó miniszteri döntések, támogatási szerződések megszövegezése, előkészítése, ügyintézés
5. Támogatási konstrukciók, munkaerőpiaci programok végrehajtását szabályozó módszertani útmutatók, iratminták előkészítése, aktualizálása, véleményezése, jogi megfelelőségének biztosítása
6. Válaszadás, állásfoglalás előkészítése a vármegyei kormányhivatalok foglalkoztatási szakmai egységeitől érkező megkeresésekre, továbbá az ügyfélszolgálat által közvetített állampolgári megkeresésekre, kifogásokra
7. Országgyűlési azonnali kérdésekre, írásbeli kérdésekre, interpellációkra választervezet készítése
8. Munkaerőpiaci, foglalkoztatáspolitikai témaköröket érintő vezetői felkészítők írása, háttéranyagok, kommunikációs panelek, előadások összeállítása

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (a továbbiakban: Kit.) rendelkezései az irányadók, az illetményt kinevezéskor a munkáltatói jogkör gyakorlója állapítja meg az álláshely besorolási fokozatához – vezető-kormánytanácsos – tartozó sávon belül (ld. Kit. 1. melléklet I. pont; illetve 180/2023. (V. 15.) Korm. rendelet a kormányzati igazgatásról szóló 2018. évi CXXV. törvényben meghatározottól eltérő illetménysávok megállapításáról 1. melléklet I. pont). Az egyéb juttatások megállapítása a Kit., az egyéb vonatkozó jogszabályok és a Nemzetgazdasági Minisztérium Közszolgálati Szabályzata alapján történik.

**Pályázatai feltételek:**

* Jogász, igazgatásszervező, igazságügy ügyintéző végzettség
* felhasználói szintű MS Office (irodai alkalmazások - MS Word, MS Excel, MS PowerPoint),
* magyar állampolgárság,
* cselekvőképesség,
* büntetlen előélet (A meghirdetett feladatkör betöltésének feltétele 90 napnál nem régebbi hatósági erkölcsi bizonyítvány, melyet a pályázati anyaghoz nem kell csatolni.),
* kockázatmentes nemzetbiztonsági ellenőrzés,
* vagyonnyilatkozat-tételi kötelezettség teljesítése,
* megbízhatósági vizsgálathoz való hozzájárulás, valamint
* a pályázó nem áll újraalkalmazási korlátozás hatálya alatt (Kit. 117. § (6) és (8) bekezdése, vagy a 166. § (4) bekezdése, illetve a Kttv. 60. § (1) bekezdés i) pontja szerint.).

**A pályázat elbírálásánál előnyt jelent:**

* legalább 1 éves releváns szakmai tapasztalat
* közigazgatási területen szerzett gyakorlat
* angol nyelv legalább középfokú ismerete

**Elvárt kompetenciák:**

* eredményorientáltság, proaktív magatartás,
* nagyfokú önállóság,
* jó problémamegoldó képesség,
* gyors és hatékony munkavégzés,
* alaposság, precizitás,
* terhelhetőség,
* kiemelkedő szóbeli és írásbeli kommunikáció,
* egyénileg és csapatban is hatékony munkavégzés

**A pályázat részeként benyújtandó iratok, igazolások:**

* A pályázó szakmai életútját részletesen bemutató fényképes önéletrajz (a 87/2019. (IV. 23.) Korm. rendelet 1. számú melléklete alapján),
* Motivációs levél,
* Iskolai végzettséget, szakképzettséget igazoló dokumentum(ok) másolata,
* Nyelvtudást igazoló dokumentum(ok) másolata,
* Nyilatkozat arról, hogy a pályázati anyagot az eljárásban résztvevők megismerhetik,
* Nyilatkozat büntetlen előéletről

**A munkakör betölthetőségének időpontja:** 2025 november 01.

**A pályázat benyújtásának határideje: 2025. október 5.**

**A pályázat elbírálásának határideje: 2025. október 22.**

**A pályázatok benyújtásának módja:**

Tisztelt Pályázónk kérjük, hogy pályázatát és annak mellékleteit, elektronikus úton a allaspalyazat@ngm.gov.hu e-mail címre kérjük benyújtani, az e-mail tárgyában kérjük feltüntetni: NGM2025\_99 kormánytanácsos (jogi és igazgatási referens) (pályázó neve).

**A pályázati eljárás, a pályázat elbírálásának módja:**

A pályázati anyagot határidőben és hiánytalanul benyújtó, a munkáltató által elvárt szakmai követelményeknek megfelelően kiválasztott pályázók szakmai és személyes rátermettségük felmérését célzó személyes meghallgatáson vesznek részt.

**A munkáltatóval kapcsolatos egyéb lényeges információ:**

Tájékoztatjuk a pályázókat, hogy amennyiben pályázati anyagukban mellékelt nyilatkozattal kifejezetten hozzájárulnak, pályázati anyaguk a pályázat eredményességétől függetlenül egy később megüresedő pozíció betöltése érdekében bekerül a Nemzetgazdasági Minisztérium kiválasztási adatbázisába, legfeljebb 12 hónapos időtartamra. Ha a pályázó nem járul hozzá, pályázati anyaga az adatvédelmi előírásoknak megfelelően megsemmisítésre kerül.



Nemzetgazdasági

Minisztérium

**Nyilatkozatok álláspályázat benyújtásához**

Alulírott,

Név : ………………………………………………………………….

Születési hely és idő: …………………………………………………

Anyja neve: ……………………………………………………………

**kijelentem**, hogy **büntetlen előéletű vagyok**, és tudomásom szerint jelenleg sincs velem szemben büntetőeljárás folyamatban,

**kijelentem**, hogy

 **beleegyezem** / **nem egyezem bele,** \*

hogy a pályázati anyagomat az eljárás résztvevői megismerhessék,

 **hozzájárulok** / **nem járulok hozzá**, \*

a pályázati eljárást követően -, pályázati anyagom adatbázisban történő rögzítéséhez.

**kijelentem**, hogy **nem állok újra-alkalmazási korlátozás hatálya alatt** (Kit. 117. § (6), (8) bekezdése, vagy a 166. § (4) bekezdése, illetve a Kttv. 60. § (1) bekezdés i) pontja szerint).

Kelt, ……………………………… , „ . „ „ .„ „ .„

Név (nyomt.):……………………………………........

Aláírás : ………………………………………...

\*: A kívánt rész aláhúzandó!